








                               
                    
Hallinto

Seurakuntien yhteinen kehitysvammaistyö toimii Lapuan tuomiokirkkoseurakunnan alaisena.  Seurakuntien yhteisen kehitysvammaistyön johtokuntaan seurakunnat valitsevat edustajat alueittain. Valinta tapahtuu rovastikunnittain seurakuntien mukaisessa aakkosjärjestyksessä. 
Ilahtuneena todetaan, että kaikista kolmesta hyvinvointialueesta - Etelä-Pohjanmaa, Pohjanmaan ja Keski-Pohjanmaan hyvinvointialueilta on löytynyt edustus johtokuntaan syyskokoukseen 2026.
Toiminta-alue kattaa 30 seurakuntaa. Tällä alueella elää n. 4000 kehitysvammaista. Asumisyksiköitä, kouluja ja toimintakeskuksia on yhteensä noin 135. Kaikkiaan kehitysvammaistyön papit tekevät työtä noin 10 000 ihmisen parissa, kun perheet, hoitohenkilökunta ja muut työntekijät otetaan huomioon.
Päätösasiat hyväksytetään Lapuan tuomiokirkkoseurakunnan kirkkovaltuustossa.
Kehitysvammapappien esihenkilönä toimii Lapuan tuomiokirkkoseurakunnan tuomiorovasti Jussi Peräaho.

Kehitysvammaistyön pappien virat ja työnjako
Vuonna 2027 on kaksi kehitysvammaistyön papin virkaa. Tuire Wuorijärven sijaisuutta 30.9.2027 asti hoitaa Riina Antila. Hänen työalueenaan on Eskoon palvelukeskus sekä Seinäjoen, Ilmajoen, Kuortaneen, Alavuden, Kurikan, Kauhajoen, Kaskisen, Kristiinankaupungin suomenkielinen, Isojoen ja Teuvan seurakunnat. Virkatehtäviin kuuluvat jumalanpalveluselämä, sielunhoito, ryhmät, ja oman alueen rippikoulutyö.
Marja-Liisa Latvatalon työalueena ovat seurakunnat: Vaasan suomalainen, Isokyrö, Laihia, Lapua, Mustasaaren suomalainen, Kauhava, Alajärvi, Soini, Ähtäri, Pietarsaaren suomalainen, Kaustinen-Ullava, Kannus, Halsua, Kokkolan suomalainen, Toholampi, Perho, Lohtaja ja Kälviä. Hänen tehtäviinsä kuuluvat jumalanpalveluselämä, sielunhoito, ryhmät, oman alueen rippikoulutyö, hiljaisuuden työ ja johtokunnan sihteerinä toimiminen.
Marja-Liisa Latvatalon suunnitelmissa on eläköityä 1.9.2027. Viran hakuprosessi laitetaan auki alkuvuodesta 2027 ja sitä varten johtokunta on valinnut työryhmän valmistelemaan valintaa, joka tehdään kevätkokouksessa. Tavoitteena on perehdyttää seuraaja elokuussa 2027. 	
Toiminta vuonna 2027
Yhteistyö seurakuntien kanssa

Kehitysvammatyön papit osallistuvat seurakuntien kehitysvammaistyöhön, esim. pääsiäis- ja joulukirkkoihin, leiripäiviin ja kerhoihin ja eri yksiköissä pidettyihin hartauksiin mahdollisuuksien mukaan. Lisäksi säännöllistä toimintaa on Kristiinankaupungissa, Ilmajoella, Alajärvellä ja Seinäjoella.
Kirkkopyhät vuonna 2027:
Päivämäärät ja osa paikkakunnista varmistuvat myöhemmin
Etelä-Pohjanmaa
Kurikka helmikuussa 2027
Alavus ja Kuortane toukokuussa 2027
Seinäjoki elokuussa 2027
Järvi-Pohjanmaa
Vimpeli 18.3.2027
KESKI-POHJANMAA:
Kokkolan seurakuntayhtymä (Kokkola, Kälviä, Lohtaja) 

Lestijokilaakso (Kannus, Toholampi, Lestijoki) 

Perhonjokilaakso (Perho, Kaustinen-Ullava, Veteli).
Veteli 21.3.2027

Pohjanmaa
Vaasa 10.10.2027 Huutoniemen kirkko
Suupohja
Jokin seurakunta syyskuussa 2027

Rippikoulutyö

Rippikouluja järjestetään tarpeen ja mahdollisuuksien mukaan vuonna 2027:
Eskoossa 
Ilmoittautuminen riina.antila@evl.fi

Etelä-Pohjanmaan alue
Seinäjoki 15.-19.6.2027
Seinäjoki ja lähialue 6.-10.7.2027 
riina.antila@evl.fi

Järvi-Pohjanmaan alue 
Vuonna 2027 järvipohjanmaan alueen rippikoululaiset ohjataan Vaasan leirille
marja-liisa.latvatalo@evl.fi 


Keski-Pohjanmaan alue. 
Päivärippikoulu Kokkolassa. Konfirmaatio 22.5.2027.
Lisätietoa noora.liberge@evl.fi ja marja-liisa.latvatalo@evl.fi


Pohjanmaa
Leiri Alskathemmetin leirikeskuksessa 5-9.7.2027. Konfirmaatio Huutoniemen kirkossa 11.7.2027 klo 10.00. Lisätietoja: minna.hirvilammi@evl.fi ja marja-liisa.latvatalo@evl.fi
Ohjeita ilmoittautumiseen monica.metsaranta@evl.fi

Pienryhmä päivärippikouluna Vaasan Rinnekodissa asuville, enemmän tukea tarvitseville nuorille syyskaudella 2026. Konfirmaatio 6.1.2027. 
Lisätiedot marja-liisa.latvatalo@evl.fi


Suupohja 
Koko Suupohjan alue, Kauhajoella 26.-30.7.2027
riina.antila@evl.fi

Tarvittaessa järjestetään yksityis- ja koulurippikouluja sekä vieraillaan seurakuntien itsenäisesti toteuttamissa rippikouluissa.

Työ Eskoossa
Eskoossa jatkuvat säännölliset yksikköhartaudet kerran kuukaudessa sekä keskiviikkokirkot joka toinen viikko. Musiikkiterapeutti eläköityy joulukuussa 2026, joten tulevan vuoden yhteistyön jatkuminen hengellisen työ osalta selkiytyy myöhemmin. Lisäksi keskusteluapua on tarjolla asukkaille ja heidän läheisilleen.
Koulutus ja kehittäminen
Riinalla on alkanut Henkinen ja hengellinen tuki – sielunhoidon erityiskoulutus 2026–2028.
Marja-Liisa osallistuu valtakunnallisille verkostopäiville 9-11.3.2027.
Tavoitteet ja painopisteet
Vuosi 2027 on muutosten vuosi. Pitkään jatkunut hyvä yhteistyö musiikkiterapeutin kanssa selviää myöhemmin ja ainakin yhteistyöhenkilö vaihtuu. Hengellinen työ ei ole kaikille musiikkiterapeuteille luontevaa, joten jää nähtäväksi löytyykö sopiva henkilö yhteistyökumppaniksi ja antaako hyvinvointialue mahdollisuuden jatkaa yhteistyötä. 
Syyskaudella on muutoksia papistossa Tuiren virkavapaan päättymisen ja Marja-Liisan eläköitymisen vuoksi. Näiden muutosvaiheiden vuoksi suunnitelmista jää pois syyskaudella usein tarjolla olleet jatkoripari sekä sururyhmä. 

Toiminta vuosina 2027–2032

Työ on jatkossakin perustaltaan samaa; rippikoulutyötä, kohtaamisia, hartauksia ja jumalanpalveluksia. Rinnalla elämistä iloissa ja suruissa! Pidetään yhteyttä hyvinvointialueiden edustajiin ainakin lähettämällä kokousasiakirjoja.
Ensi vuonna viranhaltijoiden kalenteriin tulee runsaasti työsuhteen päättymisiin liittyviä lomapäiviä. Lisäksi uuden viranhaltijan tehtävään perehtyminen ja Tuiren palaaminen entiseen tehtäväänsä ja siihen orientoituminen vaativat oman aikansa. Ensi vuosi on toiminnaltaan aikaisempia vuosia kevyempi. Toimintaa on tarjolla hieman vähemmän, mutta tilanne jatkossa paranee.
Kehitysvammaistyön pappien työtä tulevina vuosina on vahvistaa ja varustaa kaikkia seurakunnan työntekijöitä kohtaamaan erityistä tukea tarvitsevia ihmisiä ja tekemään itseään ”tarpeettomiksi” perusseurakuntatyössä. Valtakunnallisestikin on pohdittu kehitysvammaistyön pappien työtä tulevaisuudessa. Koko Suomessa kehitysvammaistyön pappien rooli jatkossa on kouluttaa, jakaa ja tuottaa materiaalia ja olla tukena seurakunnissa tehtävässä työssä. Erityistä tukea tarvitsevien nuorten selkokieliset rippikoulut ovat keskeistä työtä kehitysvammaistyön papeille edelleen tulevina vuosina. 
Kehittämiskohteita ovat seurakuntien tarpeiden kartoittaminen ja niihin vastaaminen sekä kaikissa muutoksissa mukana pysyminen.
Valtakunnallinen kehitysvammaisten kirkkopäivä pidetään alueellamme 2028.

